Szilveszteri gálaműsor a fővárosi cirkuszban | Hír.ma
Szilveszteri gálaműsor a fővárosi cirkuszban
2015.12.31 12:16
Utolsó alkalommal tekinthetik meg a Balance című előadást az érdeklődők a Fővárosi Nagycirkusz szilveszteri gálaműsorában, amelyet a Rippel-fivérek nyitnak meg - hangzott el az M1 aktuális csatorna csütörtöki adásában.
Fekete Péter, az intézmény igazgatója elmondta: az esemény este 8 órakor kezdődik, amikor az épületet fehér lepellel takarják le, azt szimbolizálva, hogy új, korszerűbb épületről álmodnak.
Az éjféli tombolán plüssállatokat nyerhetnek a résztvevők, ezzel is mutatva, hogy a cirkuszművészek komolyan veszik az állatvédelmet - fűzte hozzá.
A következő év programjairól elmondta: január 7.és 11.között rendezik a Budapesti Nemzetközi Cirkuszfesztivált, amelyre több mint 30 művész érkezik a világ különböző tájairól.
Az igazgató a tervek között említette a vízi cirkusz és a történetmesélős cirkusz megvalósítását is a klasszikus cirkusz produkciók mellett.
Fővárosi Cirkusz
Balance című előadás